
Riigihanke „Hooldusvahendite soetamine 2016-2017“ (viitenumber 171498) võitja kinnitamine

1. Asjaolud ja menetluse käik

Narva Linnvalitsuse 30.12.2015 korraldusega  nr 1460-k „Riigihanke „Hooldusvahendite soetamine 2016-2017“  korraldamine“ alusel oli algatatud riigihanke avatud e-hankemenetlus.  

16.02.2016 avaldati riigihangete registris hanketeade viitenumbriga 171498. Avaldatud hankedokumentide kohaselt korraldati hange viiele tootegrupile ja iga tootegrupi kohta on hankijal õigus sõlmida eraldi hankeleping. Vastavalt hankedokumentidele on riigihanke pakkumuste hindamiskriteeriumiks madalaim hind.  
03.03.2016 toimus Narva Linnavalitsuse riigihanke konkursikomisjoni koosolek, kus e-riigihangete keskkonnas avati 4 pakkumust. 11.03.2016.a kvalifitseeris riigihanke konkursikomisjon kõik pakkujad. Hankedokumentides esitatud nõuetele vastavaks tunnistati Mediq Eesti OÜ pakkumus nelja tootegrupi kohta, OneMed OÜ pakkumus ühe tootegrupi kohta, TAMRO EESTI OÜ pakkumus nelja tootegrupi kohta ja MAGNUM MEDICAL OÜ pakkumus kahe tootegrupi kohta. MAGNUM MEDICAL OÜ pakkumus I Tootegruppi kohta tunnistati mittevastavaks, kuna antud pakkumus oli esitatud osaliselt, mis ei ole kooskõlas hankedokumentides kehtestatud nõuetega. 

Narva Linnavalitsuse riigihanke konkursikomisjon tunnistas edukaks TAMRO EESTI OÜ (rg-kood 10173188) esitatud pakkumuse, kui madalaima hinnaga edukaks tunnistatud pakkumuse koos km-ga: I Tootegrupi maksumus 18530,00 eurot, II Tootegrupi maksumus 6136,70 eurot, III Tootegrupi maksumus 2441,60 eurot, IV Tootegrupi maksumus 252,00 eurot.

Pakkumuse V Tootegrupi kohta esitas ainult OneMed OÜ (rg-kood 10891247) maksumusega 1944,00 eurot koos km-ga, mis on tunnistatud edukaks.
Juhindudes eespool nimetatust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab riigihanke eest vastutav isik Narva Sotsiaaltöökeskuse juhataja Tatjana Stolfat avatud e-hankemenetluse tulemused Narva Linnavalitsusele võitja kinnitamiseks.

2.  Õiguslikud alused

 Narva Linnavalitsuse 08.03.2006 määruse nr 298 "Riigihangete läbiviimise reglement" § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta.  Pärast otsuse vastuvõtmist komisjoni poolt reglemendi § 16 p-st 1 tulenevalt riigihanke eest vastutav isik esitab konkursi tulemused Narva Linnavalitsusele võitja kinnitamiseks.

3. Otsus

Kinnitada riigihanke „Hooldusvahendite soetamine 2016-2017“ (riigihanke viitenumber 171498) võitjaks I, II, III, IV Tootegrupi kohta TAMRO EESTI OÜ (rg-kood 10173188) ja võitjaks
V Tootegruppi kohta OneMed OÜ (rg-kood 10891247), kelle pakkumused on Narva Linnavalitsuse riigihanke konkursikomisjoni poolt tunnistatud edukaks.  
4. Rakendussätted

4.1.  Korraldus jõustub seaduses sätestatud korras.
4.2.  Pakkuja võib vaidlustada hankija otsuse riigihangete seaduses sätestatud korras, esitades kümne päeva jooksul alates päevast, kui vaidlustaja sai teada või pidi teada saama oma õiguste rikkumisest või huvide kahjustamisest, kuid mitte pärast hankelepingu sõlmimist, Rahandusministeeriumi juures asuvale riigihangete vaidlustuskomisjonile sellekohase vaidlustuse.

